Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -0. …
18 เม.ย. 2562

Tactical Move
เดินเกมกลยุทธ์บ่าย
SET Index ปรับลดลง -0.93 จุด (-0.06%) ปิดภาคเช้าที่ 1,672.27 จุด ด้วยมูลค่าการซื้อขาย 21,798.77 ล้านบาท
Most Positive Impact: MINT (+0.34 จุด), CPALL (+0.22 จุด), KTC (+0.19 จุด)
Most Negative Impact: AOT (-0.7 จุด), SCB (-0.5 จุด), ADVANC (-0.44 จุด)
ตลาดหุ้นไทยถูกกดดันโดยกลุ่มสื่อสาร(-0.66 จุด) ขนส่ง(-0.49 จุด) และกลุ่มโรงพยาบาล(-0.34 จุด) ส่วนกลุ่มที่ผลักดันดัชนี ได้แก่ กลุ่มการเงิน(+0.41 จุด) พลังงาน(+0.34 จุด) และกลุ่มพาณิชย์(+0.33 จุด)
แนวโน้มตลาดบ่าย
มองตลาดหุ้นไทยภาคบ่ายแกว่งตัวในกรอบ 1,665-1,678 จุด เนื่องจากตลาดขาดปัจจัยกระตุ้นที่เพียงพอต่อการปรับตัวเพิ่มขึ้นต่อ ซึ่งสอดคล้องกับตลาดหุ้นต่างประเทศที่อ่อนตัวลงในวันนี้ โดยจากภาคเช้าที่ตลาดแกว่งตัวในกรอบแคบ แต่มูลค่าการซื้อขายไม่ได้เบาบาง คาดว่านักลงทุนแบ่งขายสลับมายังตัวที่ laggard ยังคงมองว่าดัชนีในระยะถัดไปก่อนถึงการประกาศผลการเลือกตั้งอย่างเป็นทางการ(9 พ.ค.) จะยังอยู่ในทิศทางที่ดี
หุ้นแนะนำภาคบ่ายเลือก PRM เนื่องจากคาดว่ากำไรสุทธิได้ผ่านระดับต่ำสุดไปแล้ว ขณะที่ คาดรายได้ปี 2562 จะมีการขยายตัวจากแผนการซื้อเรือใหม่อีก 9 ลำในปีนี้ซึ่งจะทำให้จำนวนเรือขนส่งรวมเพิ่มขึ้นมาอยู่ที่ 42 ลำ เราคาดว่ารายได้ในปี 2562 จะมีแนวโน้มสดใสจากแผนการขยายธุรกิจที่มุ่งเน้นไปยังธุรกิจ tanker ในประเทศ และ FSU เป็นหลักซึ่งต่างเป็นธุรกิจที่มีความผันผวนด้านรายได้น้อยกว่าเมื่อเทียบกับธุรกิจ tanker ในต่างประเทศ นอกจากนี้บริษัทฯ ยังคาดว่าจะเพิ่มอัตราส่วนการถือหุ้นในบริษัท บิ๊กซี จำกัด จาก 70% เป็น 80% ในปีนี้ แนะนำซื้อโดยมีมูลค่าพื้นฐานที่ 8.80 บาท
ประเด็นเศรษฐกิจที่น่าติดตาม วันนี้ติดตามดัชนี PMI ภาคการผลิตของสหรัฐฯและยูโรโซนประจำเดือน เม.ย.(ประมาณการขั้นต้น) โดยตลาดคาดการณ์ที่ 52.8 และ 47.9 ตามลำดับ
หุ้นแนะนำ MEGA AOT PTTEP